Kan my ouers en / of my gewese eggenoot se ouers aanspreeklik gehou word vir die betaling van ons kinders se onderhoud? | Jansens Egskeiding Forum
You are here: Home / Kan my ouers en / of my gewese eggenoot se ouers aanspreeklik gehou word vir die betaling van ons kinders se onderhoud?
Anoniem: My gewese eggenoot dreig om my ouers te dagvaar vir onderhoud ten opsigte van ons kinders. Mag / kan dit gebeur?
Die onderhoudsplig val direk op biologiese ouers. Dit wil sê u en u eks is primêr verantwoordelik om onderhoud te betaal. Daar is egter gevalle waar hierdie plig die grootouers kan toeval. Indien ‘n ouer nie in staat is om die onderhoud te betaal nie, kan die hof gelas dat grootouers dit moet doen.
Die hof se benadering kan soos volg verduidelik word:
In ‘n baie bekende saak van Willem De Klerk, die seun van voormalige president FW De Klerk het die hof beslis dat daar eers bewys moet word dat die biologiese ouers nie die onderhoud kan betaal nie, tensy daar geen sulke bewyse is nie kan die hof nie die grootouers aanspreeklik hou vir onderhoud nie. Die grootouers kan ook slegs aanspreeklik gehou word waar hulle in staat is om die onderhoud te betaal. Dus as daar bewys word dat die biologiese ouers nie die onderhoud kan bekostig nie, kan die grootouers subpoena word om hul finansiële state (dws inkomste en uitgawestate) aan die hof bloot te lê. Vir hulle om aanspreeklik gehou te word, moet hulle dit kan bekostig.
Posted in Egskeiding, kinderhof proses, Kinders, Onderhoud Tagged biologiese ouers, children, Divorce, divorce attorney, divorce lawyer, divorce order, Egskeiding, egskeiding advies, EGSKEIDINGLITIGASIE, Egskeidingsbevel, Egskeidingsprokreur, grootouers, hof, huwelik, Jacques Jansen, Kind, kinders, minderjarige kind, Minor child, Onderhoud, Onderhoudshof, onderhoudswet, skei, tussentydse onderhoud